title: Εκτελεστικός κανονισμός (ΕΕ) αριθ. 505/2012 της Επιτροπής, της 14ης Ιουνίου 2012 , για την τροποποίηση και διόρθωση του κανονισμού (ΕΚ) αριθ. 889/2008 σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου για τη βιολογική παραγωγή και την επισήμανση των βιολογικών προϊόντων όσον αφορά τον βιολογικό τρόπο παραγωγής, την επισήμανση και τον έλεγχο των προϊόντων

text:
               15.6.2012

               EL

               Επίσημη Εφημερίδα της Ευρωπαϊκής Ένωσης

               L 154/12

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 505/2012 ΤΗΣ ΕΠΙΤΡΟΠΉΣ
   της 14ης Ιουνίου 2012
   για την τροποποίηση και διόρθωση του κανονισμού (ΕΚ) αριθ. 889/2008 σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου για τη βιολογική παραγωγή και την επισήμανση των βιολογικών προϊόντων όσον αφορά τον βιολογικό τρόπο παραγωγής, την επισήμανση και τον έλεγχο των προϊόντων
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 834/2007 του Συμβουλίου, της 28ης Ιουνίου 2007, για τη βιολογική παραγωγή και την επισήμανση των βιολογικών προϊόντων και την κατάργηση του κανονισμού (ΕΟΚ) αριθ. 2092/91 (1), και ιδίως το άρθρο 14 παράγραφος 2, το άρθρο 16 παράγραφος 1 στοιχείο δ) και παράγραφος 3 στοιχείο α), το άρθρο 21 παράγραφος 2, το άρθρο 22 παράγραφος 1, το άρθρο 26 στοιχείο α) και το άρθρο 38 στοιχεία α) και β),
   Εκτιμώντας τα ακόλουθα:

               (1)

               Το άρθρο 14 παράγραφος 1 στοιχείο δ) του κανονισμού (ΕΚ) αριθ. 834/2007 προβλέπει γενικούς κανόνες παραγωγής για τις βιολογικές ζωοτροφές όσον αφορά την πηγή τους. Στην προσέγγιση αυτή, οι παραγόμενες από την ίδια την εκμετάλλευση ζωοτροφές συμπληρώνουν τον βιολογικό κύκλο παραγωγής στην εκμετάλλευση. Η παραγωγή ζωοτροφών στην εκμετάλλευση και/ή η χρήση πόρων ζωοτροφών από την περιοχή μειώνει το μεταφορικό έργο και είναι επωφελής για το περιβάλλον και τη φύση. Συνεπώς, προκειμένου να εκπληρωθούν καλύτερα οι στόχοι για τη βιολογική παραγωγή που θέτει ο κανονισμός (ΕΚ) αριθ. 834/2007 και με βάση την εμπειρία, είναι σκόπιμο να προβλεφθεί ένα ελάχιστο ποσοστό ζωοτροφών παραγόμενων στην ίδια την εκμετάλλευση για τους χοίρους και τα πουλερικά και να αυξηθεί το ελάχιστο ποσοστό για τα φυτοφάγα ζώα.

               (2)

               Η οριζόντια νομοθεσία για τις πρώτες ύλες ζωοτροφών, τις σύνθετες ζωοτροφές και τα πρόσθετα ζωοτροφών που περιέχονται σε αυτές αναθεωρήθηκε με τον κανονισμό (ΕΚ) αριθ. 767/2009 του Ευρωπαϊκού Κοινοβουλίου και του Συμβουλίου, της 13ης Ιουλίου 2009, για τη διάθεση στην αγορά και τη χρήση ζωοτροφών, την τροποποίηση του κανονισμού (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, και την κατάργηση των οδηγιών 79/373/ΕΟΚ του Συμβουλίου, 80/511/ΕΟΚ της Επιτροπής, 82/471/ΕΟΚ του Συμβουλίου, 83/228/ΕΟΚ του Συμβουλίου, 93/74/ΕΟΚ του Συμβουλίου, 93/113/ΕΚ του Συμβουλίου, 96/25/ΕΚ του Συμβουλίου, και της απόφασης 2004/217/ΕΚ της Επιτροπής (2). Πρέπει επομένως να προσαρμοστούν τα σχετικά άρθρα και παραρτήματα του κανονισμού (ΕΚ) αριθ. 889/2008 της Επιτροπής (3).

               (3)

               Η ανάπτυξη εναρμονισμένων κανόνων βιολογικής παραγωγής για τα νεαρά πουλερικά σε επίπεδο Ευρωπαϊκής Ένωσης είναι σύνθετο ζήτημα, δεδομένου ότι οι απόψεις όσον αφορά τις τεχνικές απαιτήσεις διαφέρουν σημαντικά μεταξύ των ενδιαφερόμενων μερών. Προκειμένου να δοθεί περισσότερος χρόνος για την επεξεργασία λεπτομερών κανόνων όσον αφορά την παραγωγή βιολογικών νεαρών ορνίθων, η ισχύς του έκτακτου κανόνα ο οποίος επιτρέπει τη χρήση μη βιολογικών νεαρών ορνίθων πρέπει να παραταθεί.

               (4)

               Η παραγωγή βιολογικών πρωτεϊνούχων καλλιεργειών υπολείπεται της ζήτησης. Συγκεκριμένα, η προσφορά βιολογικών πρωτεϊνών δεν επαρκεί ακόμη από ποιοτική και ποσοτική άποψη στην αγορά της Ένωσης ώστε να πληρούνται οι διατροφικές απαιτήσεις των χοίρων και πουλερικών που εκτρέφονται σε αγροκτήματα βιολογικής παραγωγής. Είναι επομένως σκόπιμο να επιτραπεί μια ελάχιστη αναλογία μη βιολογικών πρωτεϊνούχων ζωοτροφών ως έκτακτος κανόνας για περιορισμένο χρονικό διάστημα.

               (5)

               Για να διευκρινιστεί και να αποσαφηνιστεί περαιτέρω η χρήση του όρου «βιολογικό» και του λογότυπου βιολογικών προϊόντων της ΕΕ στην επισήμανση ζωοτροφών παραγόμενων από βιολογικά συστατικά, πρέπει να επαναδιατυπωθούν οι σχετικές διατάξεις του κανονισμού (ΕΚ) αριθ. 889/2008.

               (6)

               Η χρήση προσθέτων ζωοτροφών στην παραγωγή βιολογικών ζωοτροφών μπορεί να επιτραπεί υπό όρους. Τα κράτη μέλη έχουν υποβάλει αιτήσεις για ορισμένες νέες ουσίες, οι οποίες πρέπει να είναι εγκεκριμένες δυνάμει του άρθρου 16 παράγραφος 1 του κανονισμού (ΕΚ) αριθ. 834/2007. Βάσει των συστάσεων της ομάδας εμπειρογνωμόνων για τεχνικές συμβουλές σε θέματα βιολογικής παραγωγής (EGTOP) (4), η οποία κατέληξε στο συμπέρασμα ότι τα πρόσθετα ζωοτροφών μυρμηκικό νάτριο, σιδηροκυανιούχο νάτριο, νατρόλιθος-φωνόλιθος και κλινοπτιλόλιθος συμμορφώνονται με τους στόχους και τις αρχές για τη βιολογική παραγωγή, οι εν λόγω ουσίες πρέπει να συμπεριληφθούν στο παράρτημα VI του κανονισμού (ΕΚ) αριθ. 889/2008.

               (7)

               Στο τμήμα A του παραρτήματος VIII του κανονισμού (ΕΚ) αριθ. 889/2008 παρεισέφρησε σφάλμα στις απαιτήσεις για τη χρήση εκχυλισμάτων δενδρολίβανου ως προσθέτων βιολογικών τροφίμων, το οποίο πρέπει να διορθωθεί.

               (8)

               Συνεπώς, ο κανονισμός (ΕΚ) αριθ. 889/2008 πρέπει να τροποποιηθεί αναλόγως.

               (9)

               Προκειμένου να επιτραπεί στις επιχειρήσεις να συνεχίσουν να κάνουν χρήση των έκτακτων κανόνων παραγωγής όσον αφορά τις μη βιολογικές ζωοτροφές και τις μη βιολογικές νεαρές όρνιθες ακόμη και μετά την ημερομηνία λήξης της ισχύος των εν λόγω κανόνων, οι τροποποιήσεις των έκτακτων κανόνων που επέρχονται με τον παρόντα κανονισμό πρέπει να εφαρμόζονται από την 1η Ιανουαρίου 2012 ώστε να αποφευχθεί η παρεμπόδιση ή η διατάραξη της βιολογικής παραγωγής.

               (10)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της κανονιστικής επιτροπής βιολογικής παραγωγής,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποιητικές διατάξεις
   Ο κανονισμός (ΕΚ) αριθ. 889/2008 τροποποιείται ως εξής:

               1)

               Το άρθρο 19 αντικαθίσταται από το ακόλουθο κείμενο:
               «Άρθρο 19
               Ζωοτροφές από την ίδια εκμετάλλευση και άλλες πηγές
               1.   Όσον αφορά τα φυτοφάγα ζώα, εξαιρουμένης της περιόδου εποχικής διαχείμασης, με την επιφύλαξη του άρθρου 17 παράγραφος 4, τουλάχιστον το 60 % των ζωοτροφών πρέπει να προέρχεται από την ίδια την κτηνοτροφική μονάδα ή, όταν αυτό δεν είναι εφικτό, να παράγεται σε συνεργασία με άλλα αγροκτήματα βιολογικής παραγωγής στην ίδια περιοχή.
               2.   Όσον αφορά τους χοίρους και τα πουλερικά, τουλάχιστον το 20 % των ζωοτροφών πρέπει να προέρχεται από την ίδια την κτηνοτροφική μονάδα ή, όταν αυτό δεν είναι εφικτό, να παράγεται στην ίδια περιοχή σε συνεργασία με άλλα αγροκτήματα βιολογικής παραγωγής ή επιχειρήσεις ζωοτροφών.
               3.   Όσον αφορά τις μέλισσες, στο τέλος της περιόδου παραγωγής, πρέπει να διατηρούνται στις κυψέλες επαρκή αποθέματα μελιού και γύρης για την επιβίωση των μελισσιών τον χειμώνα.
               Η διατροφή των μελισσιών επιτρέπεται μόνο σε περίπτωση που απειλείται η επιβίωσή τους λόγω κλιματικών συνθηκών. Για τη διατροφή πρέπει να χρησιμοποιείται βιολογικό μέλι, βιολογικό σιρόπι ζάχαρης ή βιολογική ζάχαρη.».

               2)

               Το άρθρο 22 αντικαθίσταται από το ακόλουθο κείμενο:
               «Άρθρο 22
               Χρήση ορισμένων προϊόντων και ουσιών στις ζωοτροφές
               Για τους σκοπούς του άρθρου 14 παράγραφος 1 στοιχείο δ) σημείο iv) του κανονισμού (ΕΚ) αριθ. 834/2007, επιτρέπεται να χρησιμοποιούνται μόνο οι ακόλουθες ουσίες κατά τη μεταποίηση βιολογικών ζωοτροφών και τη διατροφή ζώων βιολογικής εκτροφής.

                           α)

                           μη βιολογικές πρώτες ύλες ζωοτροφών φυτικής ή ζωικής προέλευσης ή άλλες πρώτες ύλες ζωοτροφών που περιλαμβάνονται στο παράρτημα V τμήμα 2, εφόσον:

                                       i)

                                       παράγονται ή παρασκευάζονται χωρίς χρήση χημικών διαλυτών, και

                                       ii)

                                       τηρούνται οι περιορισμοί που προβλέπονται στο άρθρο 43 ή στο άρθρο 47 στοιχείο γ)·

                           β)

                           μη βιολογικά μπαχαρικά, βότανα και μελάσες, εφόσον:

                                       i)

                                       δεν υπάρχει διαθέσιμη βιολογική μορφή τους,

                                       ii)

                                       παράγονται ή παρασκευάζονται χωρίς χρήση χημικών διαλυτών, και

                                       iii)

                                       η χρήση τους περιορίζεται στο 1 % του σιτηρεσίου ενός συγκεκριμένου ζωικού είδους, υπολογιζόμενο ετησίως ως ποσοστό της ξηράς ουσίας των ζωοτροφών γεωργικής προέλευσης·

                           γ)

                           βιολογικές πρώτες ύλες ζωοτροφών ζωικής προέλευσης·

                           δ)

                           πρώτες ύλες ζωοτροφών ανόργανης προέλευσης που περιλαμβάνονται στο παράρτημα V τμήμα 1·

                           ε)

                           προϊόντα αειφόρου αλιείας, εφόσον:

                                       i)

                                       παράγονται ή παρασκευάζονται χωρίς χρήση χημικών διαλυτών,

                                       ii)

                                       η χρήση τους περιορίζεται σε μη φυτοφάγα ζώα και

                                       iii)

                                       η χρήση προϊόντων υδρόλυσης πρωτεϊνών ιχθύων περιορίζεται μόνο στα νεαρά ζώα·

                           στ)

                           αλάτι ως θαλάσσιο αλάτι, αδρομερές ορυκτό αλάτι·

                           ζ)

                           πρόσθετα ζωοτροφών που περιλαμβάνονται στο παράρτημα VI.».

               3)

               Στο άρθρο 24, η παράγραφος 2 αντικαθίσταται από το ακόλουθο κείμενο:
               «2.   Πρέπει να προτιμώνται τα φυτοθεραπευτικά προϊόντα, ιχνοστοιχεία και προϊόντα που απαριθμούνται στο παράρτημα V τμήμα 1 και στο παράρτημα VI τμήμα 3 αντί των αλλοπαθητικών συνθετικών χημικών κτηνιατρικών φαρμάκων ή αντιβιοτικών, υπό τον όρο ότι έχουν πραγματική θεραπευτική δράση για το συγκεκριμένο ζωικό είδος και την παθολογική κατάσταση για την οποία χορηγούνται.».

               4)

               Στο άρθρο 25ια παράγραφος 1, το στοιχείο δ) αντικαθίσταται από το ακόλουθο κείμενο:

                           «δ)

                           πρώτες ύλες βιολογικών ζωοτροφών φυτικής ή ζωικής προέλευσης.».

               5)

               Στο άρθρο 25ιγ, η παράγραφος 1 αντικαθίσταται από το ακόλουθο κείμενο:
               «1.   Πρώτες ύλες ζωοτροφών ορυκτής προέλευσης μπορούν να χρησιμοποιούνται στη βιολογική υδατοκαλλιέργεια, μόνο εάν περιλαμβάνονται στο παράρτημα V τμήμα 1.».

               6)

               Στο άρθρο 42 στοιχείο β), η ημερομηνία «31η Δεκεμβρίου 2011» αντικαθίσταται από την ημερομηνία «31η Δεκεμβρίου 2014».

               7)

               Το άρθρο 43 αντικαθίσταται από το ακόλουθο κείμενο:
               «Άρθρο 43
               Χρησιμοποίηση μη βιολογικών πρωτεϊνούχων ζωοτροφών φυτικής και ζωικής προέλευσης για κτηνοτροφικά ζώα
               Όταν ισχύουν οι όροι του άρθρου 22 παράγραφος 2 στοιχείο β) του κανονισμού (ΕΚ) αριθ. 834/2007 και οι κάτοχοι εκμεταλλεύσεων δεν μπορούν να προμηθευτούν πρωτεϊνούχες ζωοτροφές αποκλειστικά βιολογικής παραγωγής, επιτρέπεται η χρησιμοποίηση περιορισμένης ποσότητας μη βιολογικών πρωτεϊνούχων ζωοτροφών για τα είδη των χοίρων και των πουλερικών.
               Το μέγιστο επιτρεπόμενο ποσοστό μη βιολογικών πρωτεϊνούχων ζωοτροφών ανά 12μηνο για τα εν λόγω είδη ανέρχεται σε 5 % για τα ημερολογιακά έτη 2012, 2013 και 2014.
               Οι αριθμητικές τιμές υπολογίζονται ετησίως ως ποσοστό ξηράς ουσίας των ζωοτροφών γεωργικής προέλευσης.
               Ο επιχειρηματίας τηρεί αποδεικτικά στοιχεία για την ανάγκη χρήσης αυτής της διάταξης.».

               8)

               Τα άρθρα 59 και 60 αντικαθίστανται από το ακόλουθο κείμενο:
               «Άρθρο 59
               Πεδίο εφαρμογής, χρησιμοποίηση εμπορικών σημάτων και ονομασιών πώλησης
               Το παρόν κεφάλαιο δεν εφαρμόζεται σε ζωοτροφές για ζώα συντροφιάς και γουνοφόρα ζώα.
               Τα εμπορικά σήματα και οι ονομασίες πώλησης που φέρουν ένδειξη αναφερόμενη στο άρθρο 23 παράγραφος 1 του κανονισμού (ΕΚ) αριθ. 834/2007 μπορούν να χρησιμοποιούνται μόνον εάν όλα τα συστατικά φυτικής ή ζωικής προέλευσης λαμβάνονται με τη μέθοδο της βιολογικής παραγωγής και τουλάχιστον το 95 % της ξηράς ουσίας του προϊόντος αποτελείται από συστατικά αυτού του είδους.
               Άρθρο 60
               Ενδείξεις στις μεταποιημένες ζωοτροφές
               1.   Οι όροι που αναφέρονται στο άρθρο 23 παράγραφος 1 του κανονισμού (ΕΚ) αριθ. 834/2007 και ο λογότυπος βιολογικών προϊόντων της ΕΕ μπορούν να χρησιμοποιούνται σε μεταποιημένες ζωοτροφές εφόσον πληρούνται όλες οι ακόλουθες απαιτήσεις:

                           α)

                           οι μεταποιημένες ζωοτροφές είναι σύμφωνες με τις διατάξεις του κανονισμού (ΕΚ) αριθ. 834/2007 και ιδίως του άρθρου 14 παράγραφος 1 στοιχείο δ) σημεία iv) και v) για τα κτηνοτροφικά ζώα ή του άρθρου 15 παράγραφος 1 στοιχείο δ) για τα ζώα υδατοκαλλιέργειας, καθώς και του άρθρου 18·

                           β)

                           οι μεταποιημένες ζωοτροφές είναι σύμφωνες με τις διατάξεις του παρόντος κανονισμού, και ιδίως των άρθρων 22 και 26·

                           γ)

                           όλα τα συστατικά φυτικής ή ζωικής προέλευσης που περιέχουν οι μεταποιημένες ζωοτροφές λαμβάνονται με τη μέθοδο της βιολογικής παραγωγής·

                           δ)

                           τουλάχιστον το 95 % της ξηράς ουσίας του προϊόντος αποτελείται από βιολογικά γεωργικά προϊόντα.

                     2.   Με την επιφύλαξη των απαιτήσεων που ορίζονται στα στοιχεία α) και β) της παραγράφου 1, επιτρέπεται η αναγραφή της ακόλουθης δήλωσης σε προϊόντα που περιέχουν μεταβαλλόμενες ποσότητες πρώτων υλών ζωοτροφών που έχουν ληφθεί με τη μέθοδο της βιολογικής παραγωγής και/ή πρώτες ύλες ζωοτροφών από προϊόντα σε μετατροπή στη βιολογική γεωργία και/ή προϊόντα που αναφέρονται στο άρθρο 22 του παρόντος κανονισμού:
               “μπορούν να χρησιμοποιηθούν για βιολογική παραγωγή σύμφωνα με τους κανονισμούς (ΕΚ) αριθ. 834/2007 και (ΕΚ) αριθ. 889/2008”.».

               9)

               Τα παραρτήματα V και VI αντικαθίστανται από το κείμενο που παρατίθεται στο παράρτημα του παρόντος κανονισμού.

         Άρθρο 2
   Διορθωτικές διατάξεις
   Στο παράρτημα VIII τμήμα Α του κανονισμού (ΕΚ) αριθ. 889/2008, η σειρά που αφορά το πρόσθετο τροφίμων E 392 αντικαθίσταται από την ακόλουθη:

                  «B

                  E 392*

                  Εκχυλίσματα δενδρολίβανου

                  X

                  X

                  Μόνον όταν προέρχονται από βιολογική παραγωγή»

   Άρθρο 3
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Ωστόσο, τα σημεία 6 και 7 του άρθρου 1 εφαρμόζονται από την 1η Ιανουαρίου 2012.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Ιουνίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 189 της 20.7.2002, σ. 1.

      (2)  ΕΕ L 229 της 1.9.2009, σ. 1.

      (3)  ΕΕ L 250 της 18.9.2008, σ. 1.

      (4)  Final report on feed (τελική έκθεση για τις ζωοτροφές) (EGTOP/1/2011), http://ec.europa.eu/agriculture/organic/files/eu-policy/expert-recommendations/expert_group/final_report_on_feed_to_be_published_en.pdf

      ΠΑΡΑΡΤΗΜΑ
      «
            ΠΑΡΑΡΤΗΜΑ V

               Πρώτες ύλες ζωοτροφών αναφερόμενες στο άρθρο 22 στοιχείο δ), στο άρθρο 24 παράγραφος 2 και στο άρθρο 25ιγ παράγραφος 1

            1.   ΠΡΩΤΕΣ ΥΛΕΣ ΖΩΟΤΡΟΦΩΝ ΑΝΟΡΓΑΝΗΣ ΠΡΟΕΛΕΥΣΗΣ

                        A

                        Ασβεστούχα θαλάσσια οστρακοειδή

                        A

                        Ασβεστούχα θαλάσσια φύκη (Maerl)

                        A

                        Lithotamn

                        A

                        Γλυκονικό ασβέστιο

                        A

                        Ανθρακικό ασβέστιο

                        A

                        Οξείδιο του μαγνησίου (άνυδρη μαγνησία)

                        A

                        Θειικό μαγνήσιο

                        A

                        Χλωριούχο μαγνήσιο

                        A

                        Ανθρακικό μαγνήσιο

                        A

                        Αποφθοριωμένο φωσφορικό άλας

                        A

                        Φωσφορικό άλας ασβεστίου-μαγνησίου

                        A

                        Φωσφορικό μαγνήσιο

                        A

                        Φωσφορικό νάτριο

                        A

                        Φωσφορικό άλας ασβεστίου-νατρίου

                        A

                        Χλωριούχο νάτριο

                        A

                        Όξινο ανθρακικό νάτριο

                        A

                        Ανθρακικό νάτριο

                        A

                        Θειικό νάτριο

                        A

                        Χλωριούχο κάλιο

                  2.   ΑΛΛΕΣ ΠΡΩΤΕΣ ΥΛΕΣ ΖΩΟΤΡΟΦΩΝ
            (Υπο)προϊόντα ζύμωσης με μικροοργανισμούς τα κύτταρα των οποίων έχουν αδρανοποιηθεί ή θανατωθεί:

                        A

                           Saccharomyces cerevisiae

                        A

                           Saccharomyces carlsbergiensis

            ΠΑΡΑΡΤΗΜΑ VI

               Πρόσθετα ζωοτροφών χρησιμοποιούμενα για τη διατροφή των ζώων και αναφερόμενα στο άρθρο 22 στοιχείο ζ), στο άρθρο 24 παράγραφος 2 και στο άρθρο 25ιγ παράγραφος 2

            Τα πρόσθετα ζωοτροφών που αναφέρονται στο παρόν παράρτημα πρέπει να εγκριθούν βάσει του κανονισμού (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου (1).
            1.   ΤΕΧΝΟΛΟΓΙΚΑ ΠΡΟΣΘΕΤΑ
            α)   Συντηρητικά

                        Έγκριση

                        Αναγνωριστικός κωδικός

                        Ουσία

                        Περιγραφή, όροι χρήσης

                        A

                        1a

                        E 200

                        Σορβικό οξύ

                        A

                        1a

                        E 236

                        Μυρμηκικό οξύ

                        B

                        1a

                        E 237

                        Μυρμηκικό νάτριο

                        A

                        1a

                        E 260

                        Οξικό οξύ

                        A

                        1a

                        E 270

                        Γαλακτικό οξύ

                        A

                        1a

                        E 280

                        Προπιονικό οξύ

                        A

                        1a

                        E 330

                        Κιτρικό οξύ

            β)   Αντιοξειδωτικά

                        Έγκριση

                        Αναγνωριστικός κωδικός

                        Ουσία

                        Περιγραφή, όροι χρήσης

                        A

                        1b

                        E 306

                        Εκχυλίσματα πλούσια σε τοκοφερόλη φυσικής προέλευσης

            γ)   Γαλακτωματοποιητές και σταθεροποιητές, πυκνωτικά μέσα και πηκτωματογόνοι παράγοντες

                        Έγκριση

                        Αναγνωριστικός κωδικός

                        Ουσία

                        Περιγραφή, όροι χρήσης

                        A

                        1

                        E 322

                        Λεκιθίνη

                        Μόνον εφόσον προέρχεται από βιολογική πρώτη ύλη
                        χρήση περιοριζόμενη στις ζωοτροφές για υδατοκαλλιέργειες

            δ)   Συνδετικοί, αντισυσσωματωτικοί και πηκτικοί παράγοντες

                        Έγκριση

                        Αναγνωριστικός κωδικός

                        Ουσία

                        Περιγραφή, όροι χρήσης

                        B

                        1

                        E 535

                        Σιδηροκυανιούχο νάτριο

                        Μέγιστη δοσολογία: 20 mg/kg NaCl (υπολογιζόμενο ως σιδηροκυανιούχο ανιόν)

                        A

                        1

                        E 551b

                        Κολλοειδές διοξείδιο του πυριτίου

                        A

                        1

                        E 551c

                        Kieselgur (γη διατόμων, καθαρή)

                        A

                        1

                        E 558

                        Μπεντονίτης-μοντμορυλλονίτης

                        A

                        1

                        E 559

                        Καολινιτική άργιλος, απαλλαγμένη αμιάντου

                        A

                        1

                        E 560

                        Φυσικά μείγματα στεατίτη και χλωρίτη

                        A

                        1

                        E 561

                        Βερμικουλίτης

                        A

                        1

                        E 562

                        Σεπιόλιθος

                        B

                        1

                        E 566

                        Νατρόλιθος-φωνόλιθος

                        B

                        1

                        E 568

                        Κλινοπτιλόλιθος ιζηματογενούς προέλευσης [χοίροι για πάχυνση· κοτόπουλα για πάχυνση· γαλοπούλες για πάχυνση· βοοειδή· σολωμός]

                        A

                        1

                        E 599

                        Περλίτης

            ε)   Πρόσθετα ενσιρωμένων ζωοτροφών

                        Έγκριση

                        Αναγνωριστικός κωδικός

                        Ουσία

                        Περιγραφή, όροι χρήσης

                        A

                        1k

                        Ένζυμα, ζύμες και βακτήρια

                        χρήση περιοριζόμενη στην παραγωγή ενσιρωμένων ζωοτροφών όταν οι καιρικές συνθήκες δεν επιτρέπουν επαρκή ζύμωση

                  2.   ΟΡΓΑΝΟΛΗΠΤΙΚΑ ΠΡΟΣΘΕΤΑ

                        Έγκριση

                        Αναγνωριστικός κωδικός

                        Ουσία

                        Περιγραφή, όροι χρήσης

                        A

                        2b

                        Αρτυματικές ενώσεις

                        Μόνον εκχυλίσματα από γεωργικά προϊόντα

                  3.   ΔΙΑΤΡΟΦΙΚΑ ΠΡΟΣΘΕΤΑ
            α)   Βιταμίνες

                        Έγκριση

                        Αναγνωριστικός κωδικός

                        Ουσία

                        Περιγραφή, όροι χρήσης

                        A

                        3a

                        Βιταμίνες και προβιταμίνες

                                    —

                                    Προερχόμενες από γεωργικά προϊόντα

                                    —

                                    Εάν είναι συνθετικές, μόνον όσες είναι πανομοιότυπες με τις βιταμίνες που προέρχονται από γεωργικά προϊόντα επιτρέπεται να χρησιμοποιούνται για μονογαστρικά ζώα και ζώα υδατοκαλλιέργειας.

                                    —

                                    Εάν είναι συνθετικές, μόνον οι βιταμίνες Α, D και Ε που είναι πανομοιότυπες με εκείνες που προέρχονται από γεωργικά προϊόντα επιτρέπεται να χρησιμοποιούνται για μηρυκαστικά, με προηγούμενη έγκριση των κρατών μελών, βάσει της αξιολόγησης της δυνατότητας των μηρυκαστικών βιολογικής εκτροφής να λαμβάνουν τις απαραίτητες ποσότητες των εν λόγω βιταμινών από το σιτηρέσιό τους.

            β)   Ιχνοστοιχεία

                        Έγκριση

                        Αναγνωριστικός κωδικός

                        Ουσία

                        Περιγραφή, όροι χρήσης

                        A

                        3b

                        E1 Σίδηρος

                                    —

                                    οξείδιο του σιδήρου (ΙΙΙ)

                                    —

                                    ανθρακικός σίδηρος (ΙΙ)

                                    —

                                    θειικός σίδηρος (ΙΙ) (υποσίδηρος), επταένυδρος

                                    —

                                    θειικός σίδηρος (ΙΙ) (υποσίδηρος), μονοένυδρος

                        A

                        3b

                        E2 Ιώδιο

                                    —

                                    ιωδικό ασβέστιο, άνυδρο

                        A

                        3b

                        E3 Κοβάλτιο

                                    —

                                    βασικό ανθρακικό κοβάλτιο, μονοένυδρο

                                    —

                                    θειικό κοβάλτιο, μονοένυδρο και/ή επταένυδρο

                        A

                        3b

                        Ε4 Χαλκός

                                    —

                                    βασικός ανθρακικός χαλκός, μονοένυδρος

                                    —

                                    οξείδιο του χαλκού

                                    —

                                    θειικός χαλκός, πενταένυδρος

                        A

                        3b

                        Ε5 Μαγγάνιο

                                    —

                                    ανθρακικό μαγγάνιο

                                    —

                                    οξείδιο του μαγγανίου

                                    —

                                    θειικό μαγγάνιο, μονοένυδρο

                        A

                        3b

                        Ε6 Ψευδάργυρος

                                    —

                                    οξείδιο του ψευδαργύρου

                                    —

                                    θειικός ψευδάργυρος, μονοένυδρος

                                    —

                                    θειικός ψευδάργυρος, επταένυδρος

                        A

                        3b

                        Ε7 Μολυβδένιο

                                    —

                                    μολυβδαινικό νάτριο

                        A

                        3b

                        E8 Σελήνιο

                                    —

                                    σεληνικό νάτριο

                                    —

                                    σεληνιώδες νάτριο

                  4.   ΖΩΟΤΕΧΝΙΚΑ ΠΡΟΣΘΕΤΑ

                        Έγκριση

                        Αναγνωριστικός κωδικός

                        Ουσία

                        Περιγραφή, όροι χρήσης

                        A

                        Ένζυμα και μικροοργανισμοί

                  »

         (1)  ΕΕ L 268 της 18.10.2003, σ. 29.


title: Εκτελεστικός κανονισμός (ΕΕ) 2015/554 της Επιτροπής, της 7ης Απριλίου 2015 , για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               8.4.2015

               EL

               Επίσημη Εφημερίδα της Ευρωπαϊκής Ένωσης

               L 92/89

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/554 ΤΗΣ ΕΠΙΤΡΟΠΉΣ
   της 7ης Απριλίου 2015
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Απριλίου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  AL

                  102,3

                  MA

                  103,1

                  TR

                  122,2

                  ZZ

                  109,2

                  0707 00 05

                  MA

                  176,1

                  MK

                  97,3

                  TR

                  143,8

                  ZZ

                  139,1

                  0709 93 10

                  MA

                  81,6

                  TR

                  164,5

                  ZZ

                  123,1

                  0805 10 20

                  EG

                  46,6

                  IL

                  76,6

                  MA

                  58,3

                  TN

                  57,8

                  TR

                  66,9

                  ZZ

                  61,2

                  0805 50 10

                  TR

                  49,5

                  ZZ

                  49,5

                  0808 10 80

                  BR

                  94,4

                  CL

                  115,2

                  CN

                  89,6

                  MK

                  25,3

                  US

                  238,2

                  ZA

                  123,3

                  ZZ

                  114,3

                  0808 30 90

                  AR

                  111,9

                  CL

                  124,4

                  ZA

                  107,7

                  ZZ

                  114,7

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 1315/2011 της Επιτροπής, της 15ης Δεκεμβρίου 2011 , σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               16.12.2011

               EL

               Επίσημη Εφημερίδα της Ευρωπαϊκής Ένωσης

               L 334/14

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1315/2011 ΤΗΣ ΕΠΙΤΡΟΠΉΣ
   της 15ης Δεκεμβρίου 2011
   σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:
   Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 16 Δεκεμβρίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Δεκεμβρίου 2011.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Κατ’ αποκοπή τιμές κατά την εισαγωγή για τον προσδιορισμό της τιμής εισόδου ορισμένων οπωροκηπευτικών

                  (EUR/100 kg)

                  Κωδικός ΣΟ

                  Κωδικός των τρίτων χωρών (1)

                  Κατ’ αποκοπή τιμή κατά την εισαγωγή

                  0702 00 00

                  AL

                  64,0

                  MA

                  67,8

                  TN

                  85,7

                  TR

                  96,0

                  ZZ

                  78,4

                  0707 00 05

                  TR

                  111,3

                  ZZ

                  111,3

                  0709 90 70

                  MA

                  39,9

                  TR

                  132,6

                  ZZ

                  86,3

                  0805 10 20

                  AR

                  27,1

                  BR

                  41,5

                  CL

                  30,5

                  MA

                  56,3

                  TR

                  53,2

                  ZA

                  59,4

                  ZZ

                  44,7

                  0805 20 10

                  MA

                  69,8

                  TR

                  79,7

                  ZZ

                  74,8

                  0805 20 30, 0805 20 50, 0805 20 70, 0805 20 90

                  IL

                  76,7

                  TR

                  85,2

                  ZZ

                  81,0

                  0805 50 10

                  AR

                  52,9

                  TR

                  49,5

                  ZZ

                  51,2

                  0808 10 80

                  CA

                  109,9

                  CL

                  90,0

                  US

                  121,4

                  ZA

                  80,2

                  ZZ

                  100,4

                  0808 20 50

                  CN

                  57,1

                  ZZ

                  57,1

         (1)  Ονοματολογία των χωρών που ορίζεται από τον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2017/1136 της Επιτροπής, της 14ης Ιουνίου 2017, για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Emmental de Savoie (ΠΓΕ)]

text:
               27.6.2017

               EL

               Επίσημη Εφημερίδα της Ευρωπαϊκής Ένωσης

               L 164/52

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1136 ΤΗΣ ΕΠΙΤΡΟΠΉΣ
   της 14ης Ιουνίου 2017
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Emmental de Savoie (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Γαλλίας για την έγκριση τροποποίησης των προδιαγραφών της προστατευόμενης γεωγραφικής ένδειξης «Emmental de Savoie», η οποία έχει καταχωριστεί δυνάμει του κανονισμού (ΕΚ) αριθ. 1107/96 της Επιτροπής (2).

               (2)

               Με επιστολή της 23ης Νοεμβρίου 2015, οι γαλλικές αρχές κοινοποίησαν στην Επιτροπή ότι είχε χορηγηθεί μεταβατική περίοδος, δυνάμει του άρθρου 15 παράγραφος 4 του κανονισμού (ΕΕ) αριθ. 1151/2012, με καταληκτική ημερομηνία 31 Δεκεμβρίου 2017, σε επιχείρηση εγκατεστημένη στην επικράτειά τους, η οποία πληροί τις προϋποθέσεις του εν λόγω άρθρου σύμφωνα με την απόφαση της 29ης Οκτωβρίου 2015 σχετικά με την προστατευόμενη γεωγραφική ένδειξη «Emmental de Savoie», η οποία δημοσιεύθηκε στις 7 Νοεμβρίου 2015 στην Επίσημη Εφημερίδα της Γαλλικής Δημοκρατίας. Στο πλαίσιο της εθνικής διαδικασίας ένστασης, η εν λόγω επιχείρηση, η οποία διέθετε στο εμπόριο το τυρί «Emmental de Savoie» νομίμως και αδιαλείπτως κατά τη διάρκεια των πέντε τουλάχιστον ετών πριν από την υποβολή της αίτησης, είχε υποβάλει ένσταση σχετικά με το ελάχιστο ποσοστό βασικού σιτηρεσίου των αγελάδων γαλακτοπαραγωγής που πρέπει να προέρχεται από χλωρές αδρές χορτονομές, 50 %, επί τουλάχιστον 150 ημέρες ετησίως, επισημαίνοντας ότι χρειαζόταν περισσότερο χρόνο για την προσαρμογή της εκμετάλλευσής της. Η εν λόγω επιχείρηση είναι η GAEC Le Seysselan, Vallod, 74910 SEYSSEL.

               (3)

               Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ' εφαρμογή του άρθρου 50 παράγραφος 2 στοιχείο α) του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (3).

               (4)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, πρέπει να εγκριθεί η τροποποίηση των προδιαγραφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία «Emmental de Savoie» (ΠΓΕ).
   Άρθρο 2
   Η προστασία που χορηγείται δυνάμει του άρθρου 1 υπόκειται στη μεταβατική περίοδο που χορηγήθηκε από τη Γαλλία μετά την απόφαση της 29ης Οκτωβρίου 2015 σχετικά με την προστατευόμενη ονομασία προέλευσης «Emmental de Savoie», η οποία δημοσιεύθηκε στις 7 Νοεμβρίου 2015 στην Επίσημη Εφημερίδα της Γαλλικής Δημοκρατίας, δυνάμει του άρθρου 15 παράγραφος 4 του κανονισμού (ΕΕ) αριθ. 1151/2012, στην επιχείρηση που πληροί τις προϋποθέσεις του εν λόγω άρθρου.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Ιουνίου 2017.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  Κανονισμός (ΕΚ) αριθ. 1107/96 της Επιτροπής, της 12ης Ιουνίου 1996, σχετικά με την καταχώριση των γεωγραφικών ενδείξεων και των ονομασιών προέλευσης σύμφωνα με τη διαδικασία που προβλέπεται στο άρθρο 17 του κανονισμού (ΕΟΚ) αριθ. 2081/92 του Συμβουλίου (ΕΕ L 148 της 21.6.1996, σ. 1).

      (3)  ΕΕ C 64 της 28.2.2017, σ. 8.


title: Εκτελεστικός κανονισμός (ΕΕ) 2017/158 της Επιτροπής, της 30ής Ιανουαρίου 2017, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               31.1.2017

               EL

               Επίσημη Εφημερίδα της Ευρωπαϊκής Ένωσης

               L 25/10

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/158 ΤΗΣ ΕΠΙΤΡΟΠΉΣ
   της 30ής Ιανουαρίου 2017
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Ιανουαρίου 2017.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής

            Γενική Διεύθυνση Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  IL

                  299,8

                  MA

                  124,9

                  SN

                  268,2

                  TR

                  167,3

                  ZZ

                  215,1

                  0707 00 05

                  MA

                  79,2

                  TR

                  200,7

                  ZZ

                  140,0

                  0709 91 00

                  EG

                  159,6

                  ZZ

                  159,6

                  0709 93 10

                  MA

                  270,6

                  TR

                  291,3

                  ZZ

                  281,0

                  0805 10 22 , 0805 10 24 , 0805 10 28

                  EG

                  47,7

                  MA

                  49,0

                  TN

                  52,8

                  TR

                  73,6

                  ZZ

                  55,8

                  0805 21 10 , 0805 21 90 , 0805 29 00

                  EG

                  54,4

                  IL

                  138,3

                  JM

                  106,9

                  MA

                  88,4

                  TR

                  81,3

                  ZZ

                  93,9

                  0805 22 00

                  IL

                  139,9

                  MA

                  77,9

                  ZZ

                  108,9

                  0805 50 10

                  EG

                  85,5

                  TR

                  92,5

                  ZZ

                  89,0

                  0808 10 80

                  CN

                  145,5

                  US

                  171,4

                  ZZ

                  158,5

                  0808 30 90

                  CL

                  81,7

                  CN

                  82,8

                  TR

                  154,0

                  ZA

                  84,4

                  ZZ

                  100,7

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2016/1696 της Επιτροπής, της 21ης Σεπτεμβρίου 2016, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               22.9.2016

               EL

               Επίσημη Εφημερίδα της Ευρωπαϊκής Ένωσης

               L 256/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1696 ΤΗΣ ΕΠΙΤΡΟΠΉΣ
   της 21ης Σεπτεμβρίου 2016
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Σεπτεμβρίου 2016.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  136,8

                  ZZ

                  136,8

                  0707 00 05

                  TR

                  116,3

                  ZZ

                  116,3

                  0709 93 10

                  TR

                  138,3

                  ZZ

                  138,3

                  0805 50 10

                  AR

                  107,7

                  CL

                  124,1

                  MA

                  81,7

                  TR

                  109,4

                  UY

                  113,8

                  ZA

                  117,8

                  ZZ

                  109,1

                  0806 10 10

                  EG

                  265,2

                  TR

                  129,8

                  ZZ

                  197,5

                  0808 10 80

                  AR

                  110,6

                  BR

                  97,9

                  CL

                  141,9

                  NZ

                  130,5

                  ZA

                  107,9

                  ZZ

                  117,8

                  0808 30 90

                  CL

                  127,8

                  TR

                  137,5

                  ZA

                  157,8

                  ZZ

                  141,0

                  0809 30 10 , 0809 30 90

                  TR

                  130,3

                  ZZ

                  130,3

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2016/2308 της Επιτροπής, της 19ης Δεκεμβρίου 2016, για τον καθορισμό του συντελεστή κατανομής που πρέπει να εφαρμόζεται στις ποσότητες τις οποίες αφορούν οι αιτήσεις δικαιωμάτων εισαγωγής που υποβλήθηκαν από την 1η έως τις 7 Δεκεμβρίου 2016 στο πλαίσιο των δασμολογικών ποσοστώσεων που ανοίχθηκαν με τον εκτελεστικό κανονισμό (ΕΕ) 2015/2078 στον τομέα του κρέατος πουλερικών καταγωγής Ουκρανίας

text:
               20.12.2016

               EL

               Επίσημη Εφημερίδα της Ευρωπαϊκής Ένωσης

               L 345/45

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/2308 ΤΗΣ ΕΠΙΤΡΟΠΉΣ
   της 19ης Δεκεμβρίου 2016
   για τον καθορισμό του συντελεστή κατανομής που πρέπει να εφαρμόζεται στις ποσότητες τις οποίες αφορούν οι αιτήσεις δικαιωμάτων εισαγωγής που υποβλήθηκαν από την 1η έως τις 7 Δεκεμβρίου 2016 στο πλαίσιο των δασμολογικών ποσοστώσεων που ανοίχθηκαν με τον εκτελεστικό κανονισμό (ΕΕ) 2015/2078 στον τομέα του κρέατος πουλερικών καταγωγής Ουκρανίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 188 παράγραφοι 1 και 3,
   Εκτιμώντας τα ακόλουθα:

               (1)

               Με τον εκτελεστικό κανονισμό (ΕΕ) 2015/2078 της Επιτροπής (2) ανοίχθηκαν δασμολογικές ποσοστώσεις για την εισαγωγή προϊόντων του τομέα του κρέατος πουλερικών καταγωγής Ουκρανίας.

               (2)

               Οι ποσότητες τις οποίες αφορούν οι αιτήσεις δικαιωμάτων εισαγωγής που υποβλήθηκαν από την 1η έως τις 7 Δεκεμβρίου 2016 για την υποπερίοδο από την 1η Ιανουαρίου έως τις 31 Μαρτίου 2017 είναι, όσον αφορά την ποσόστωση με τον αύξοντα αριθμό 09.4273, μεγαλύτερες από τις διαθέσιμες ποσότητες. Ως εκ τούτου, πρέπει να προσδιοριστεί σε ποιον βαθμό μπορούν να εγκριθούν δικαιώματα εισαγωγής με τον καθορισμό συντελεστή κατανομής των ζητούμενων ποσοτήτων, υπολογιζόμενο σύμφωνα με το άρθρο 6 παράγραφος 3 του κανονισμού (ΕΚ) αριθ. 1301/2006 της Επιτροπής (3) σε συνδυασμό με το άρθρο 7 παράγραφος 2 του εν λόγω κανονισμού.

               (3)

               Για να εξασφαλιστεί η αποτελεσματικότητα του μέτρου, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στις ποσότητες για τις οποίες υποβλήθηκαν οι αιτήσεις δικαιωμάτων εισαγωγής δυνάμει του εκτελεστικού κανονισμού (ΕΕ) 2015/2078 για την υποπερίοδο από την 1η Ιανουαρίου έως τις 31 Μαρτίου 2017 εφαρμόζεται ο συντελεστής κατανομής που προβλέπεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Δεκεμβρίου 2016.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής

            Γενική Διεύθυνση Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  Εκτελεστικός κανονισμός (ΕΕ) 2015/2078 της Επιτροπής, της 18ης Νοεμβρίου 2015, σχετικά με το άνοιγμα και τον τρόπο διαχείρισης ενωσιακής δασμολογικής ποσόστωσης εισαγωγής για κρέας πουλερικών καταγωγής Ουκρανίας (ΕΕ L 302 της 19.11.2015, σ. 63).

      (3)  Κανονισμός (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (ΕΕ L 238 της 1.9.2006, σ. 13).

      ΠΑΡΑΡΤΗΜΑ

                  Αύξων αριθμός

                  Συντελεστής κατανομής — αιτήσεις που υποβλήθηκαν για την υποπερίοδο από την 1η Ιανουαρίου έως τις 31 Μαρτίου 2017
                  (%)

                  09.4273

                  8,891706

                  09.4274

                  —


title: Εκτελεστικός κανονισμός (ΕΕ) αριθ. 393/2013 της Επιτροπής, της 29ης Απριλίου 2013 , για την τροποποίηση των κανονισμών (ΕΚ) αριθ. 1120/2009 και (ΕΚ) αριθ. 1122/2009 όσον αφορά τα κριτήρια επιλεξιμότητας και τις υποχρεώσεις κοινοποίησης σχετικά με τις ποικιλίες κάνναβης για την εφαρμογή των καθεστώτων άμεσης στήριξης για τους γεωργούς

text:
               30.4.2013

               EL

               Επίσημη Εφημερίδα της Ευρωπαϊκής Ένωσης

               L 118/15

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 393/2013 ΤΗΣ ΕΠΙΤΡΟΠΉΣ
   της 29ης Απριλίου 2013
   για την τροποποίηση των κανονισμών (ΕΚ) αριθ. 1120/2009 και (ΕΚ) αριθ. 1122/2009 όσον αφορά τα κριτήρια επιλεξιμότητας και τις υποχρεώσεις κοινοποίησης σχετικά με τις ποικιλίες κάνναβης για την εφαρμογή των καθεστώτων άμεσης στήριξης για τους γεωργούς
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 73/2009 του Συμβουλίου, της 19ης Ιανουαρίου 2009, σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς, για την τροποποίηση των κανονισμών (ΕΚ) αριθ. 1290/2005, (ΕΚ) αριθ. 247/2006, (ΕΚ) αριθ. 378/2007 και για την κατάργηση του κανονισμού (ΕΚ) αριθ. 1782/2003 (1), και ιδίως το άρθρο 39 παράγραφος 2 και το άρθρο 142 στοιχείο η),
   Εκτιμώντας τα ακόλουθα:

               (1)

               Το άρθρο 39 παράγραφος 1 του κανονισμού (ΕΚ) αριθ. 73/2009 προβλέπει ότι οι εκτάσεις που χρησιμοποιούνται για την παραγωγή κάνναβης είναι επιλέξιμες για άμεσες ενισχύσεις μόνον εάν η περιεκτικότητα των χρησιμοποιούμενων ποικιλιών σε τετραϋδροκανναβινόλη δεν υπερβαίνει το 0,2 %. Το άρθρο 124 παράγραφος 3 του κανονισμού (ΕΚ) αριθ. 73/2009 προβλέπει ότι το άρθρο 39 του εν λόγω κανονισμού εφαρμόζεται στις εκτάσεις που υπάγονται στο καθεστώς ενιαίας στρεμματικής ενίσχυσης στα νέα κράτη μέλη.

               (2)

               Το άρθρο 10 του κανονισμού (ΕΚ) αριθ. 1120/2009 της Επιτροπής, της 29ης Οκτωβρίου 2009, για τη θέσπιση λεπτομερών κανόνων εφαρμογής του καθεστώτος ενιαίας ενίσχυσης που προβλέπεται στον τίτλο III του κανονισμού (ΕΚ) αριθ. 73/2009 του Συμβουλίου σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς (2) προβλέπει ότι η καταβολή των δικαιωμάτων για εκτάσεις που καλλιεργούνται με κάνναβη προϋποθέτει τη χρήση σπόρων προς σπορά των ποικιλιών που περιλαμβάνονται στον «κοινό κατάλογο ποικιλιών καλλιεργούμενων φυτικών ειδών», με εξαίρεση τις ποικιλίες Finola και Tiborszállási οι οποίες, επί του παρόντος, είναι επιλέξιμες μόνο στη Φινλανδία και στην Ουγγαρία.

               (3)

               Βάσει των κοινοποιήσεων ορισμένων κρατών μελών και δεδομένου ότι έχει ήδη προβλεφθεί διαδικασία για τον αποκλεισμό συγκεκριμένης ποικιλίας στο επίπεδο των κρατών μελών, το καθεστώς μπορεί να απλοποιηθεί σε ενωσιακό επίπεδο με την κατάργηση της διάταξης η οποία περιορίζει την επιλεξιμότητα των εκτάσεων που καλλιεργούνται με τις ποικιλίες Finola και Tiborszállási σε συγκεκριμένο κράτος μέλος.

               (4)

               Το άρθρο 40 του κανονισμού (ΕΚ) αριθ. 1122/2009 της Επιτροπής, της 30ής Νοεμβρίου 2009, σχετικά με τη θέσπιση λεπτομερών διατάξεων εφαρμογής του κανονισμού (ΕΚ) αριθ. 73/2009 του Συμβουλίου όσον αφορά την πολλαπλή συμμόρφωση, τη διαφοροποίηση και το ολοκληρωμένο σύστημα διαχείρισης και ελέγχου, στο πλαίσιο των καθεστώτων άμεσης στήριξης για τους γεωργούς που προβλέπονται στον εν λόγω κανονισμό, καθώς και λεπτομερών διατάξεων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά την πολλαπλή συμμόρφωση στο πλαίσιο του καθεστώτος στήριξης που προβλέπεται για τον αμπελοοινικό τομέα (3) καθορίζει τη διαδικασία που πρέπει να ακολουθείται σε περίπτωση που η περιεκτικότητα των δειγμάτων συγκεκριμένης ποικιλίας σε τετραϋδροκανναβινόλη υπερβαίνει την προβλεπόμενη στο άρθρο 39 παράγραφος 1 του κανονισμού (ΕΚ) αριθ. 73/2009.

               (5)

               Λαμβάνοντας υπόψη ότι τα κράτη μέλη έχουν στη διάθεσή τους όλες τις πληροφορίες προκειμένου να ζητήσουν από την Επιτροπή την άδεια απαγόρευσης της εμπορίας ποικιλίας κάνναβης με περιεκτικότητα σε τετραϋδροκανναβινόλη που υπερβαίνει την προβλεπόμενη στο άρθρο 39 παράγραφος 1 του κανονισμού (ΕΚ) αριθ. 73/2009 και για τον αποκλεισμό της ποικιλίας αυτής από το καθεστώς άμεσων ενισχύσεων, το καθεστώς μπορεί να απλοποιηθεί περαιτέρω με την κατάργηση της υποχρέωσης κοινοποίησης των πορισμάτων των εκθέσεων σχετικά με την περιεκτικότητα σε τετραϋδροκανναβινόλη των δειγμάτων της ποικιλίας αυτής.

               (6)

               Ως εκ τούτου, οι κανονισμοί (ΕΚ) αριθ. 1120/2009 και (ΕΚ) αριθ. 1122/2009 θα πρέπει να τροποποιηθούν αναλόγως.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης άμεσων ενισχύσεων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το άρθρο 10 του κανονισμού (ΕΚ) αριθ. 1120/2009 αντικαθίσταται από το ακόλουθο κείμενο:

      «Άρθρο 10
      Παραγωγή κάνναβης
      Για τους σκοπούς του άρθρου 39 του κανονισμού (ΕΚ) αριθ. 73/2009, η καταβολή των δικαιωμάτων για εκτάσεις που καλλιεργούνται με κάνναβη προϋποθέτει τη χρήση σπόρων προς σπορά των ποικιλιών που περιλαμβάνονται στον “κοινό κατάλογο ποικιλιών καλλιεργούμενων φυτικών ειδών” στις 15 Μαρτίου του έτους για το οποίο χορηγείται η ενίσχυση και δημοσιεύονται σύμφωνα με το άρθρο 17 της οδηγίας 2002/53/ΕΚ του Συμβουλίου (4). Οι σπόροι προς σπορά πιστοποιούνται σύμφωνα με την οδηγία 2002/57/ΕΚ του Συμβουλίου (5).

   Άρθρο 2
   Στο άρθρο 40 παράγραφος 2 του κανονισμού (ΕΚ) αριθ. 1122/2009, απαλείφεται το δεύτερο εδάφιο.
   Άρθρο 3
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Απριλίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 30 της 31.1.2009, σ. 16.

      (2)  ΕΕ L 316 της 2.12.2009, σ. 1.

      (3)  ΕΕ L 316 της 2.12.2009, σ. 65.

      (4)  ΕΕ L 193 της 20.7.2002, σ. 1.

      (5)  ΕΕ L 193 της 20.7.2002, σ. 74.».


title: Εκτελεστικός κανονισμός (ΕΕ) αριθ. 889/2014 της Επιτροπής, της 14ης Αυγούστου 2014 , για την τροποποίηση του κανονισμού (ΕΟΚ) αριθ. 2454/93, όσον αφορά την αναγνώριση των κοινών απαιτήσεων ασφάλειας σύμφωνα με το πρόγραμμα εγκεκριμένου μεταφορικού γραφείου και γνωστού αποστολέα και το πρόγραμμα Εγκεκριμένου Οικονομικού Φορέα  Κείμενο που παρουσιάζει ενδιαφέρον για τον ΕΟΧ

text:
               15.8.2014

               EL

               Επίσημη Εφημερίδα της Ευρωπαϊκής Ένωσης

               L 243/39

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 889/2014 ΤΗΣ ΕΠΙΤΡΟΠΉΣ
   της 14ης Αυγούστου 2014
   για την τροποποίηση του κανονισμού (ΕΟΚ) αριθ. 2454/93, όσον αφορά την αναγνώριση των κοινών απαιτήσεων ασφάλειας σύμφωνα με το πρόγραμμα εγκεκριμένου μεταφορικού γραφείου και γνωστού αποστολέα και το πρόγραμμα Εγκεκριμένου Οικονομικού Φορέα
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως του κοινοτικού τελωνειακού κώδικα (1), και ιδίως το άρθρο 247,
   Εκτιμώντας τα ακόλουθα:

               (1)

               Τόσο στον τομέα της τελωνειακής ασφάλειας όσο και της ασφάλειας των αερομεταφορών, η αντίστοιχη νομοθεσία, και ιδίως ο κανονισμός (ΕΟΚ) αριθ. 2913/92 περί θεσπίσεως του Κοινοτικού Τελωνειακού Κώδικα και ο κανονισμός (ΕΚ) αριθ. 300/2008 του Ευρωπαϊκού Κοινοβουλίου και του Συμβουλίου (2) για τη θέσπιση κοινών κανόνων στο πεδίο της ασφάλειας της πολιτικής αεροπορίας, προβλέπει ότι οι φορείς που πληρούν ορισμένες προϋποθέσεις και απαιτήσεις μπορούν να πιστοποιούνται προκειμένου να διασφαλίζουν και να συμβάλλουν σε μια ασφαλή εφοδιαστική αλυσίδα.

               (2)

               Η υφιστάμενη τελωνειακή και αεροπορική νομοθεσία προβλέπει σε κάποιο βαθμό την αναγνώριση των πιστοποιήσεων βάσει των αντίστοιχων προγραμμάτων, ιδίως όσον αφορά τους ελέγχους ασφάλειας που πραγματοποιούνται για καθένα από αυτά. Στο άρθρο 14ια παράγραφος 2 στοιχείο β) και παράγραφος 3 του κανονισμού (ΕΟΚ) αριθ. 2454/93 της Επιτροπής (3) ορίζεται ότι, αν ο αιτών για απόκτηση της ιδιότητας του Εγκεκριμένου Οικονομικού Φορέα (ΑΕΟ) είναι ήδη εγκεκριμένο μεταφορικό γραφείο, το κριτήριο όσον αφορά τις «κατάλληλες προδιαγραφές ασφάλειας και προστασίας» πρέπει να θεωρείται ότι πληρούται σε σχέση με τις εγκαταστάσεις για τις οποίες έχει χορηγηθεί στον οικονομικό φορέα η ιδιότητα του εγκεκριμένου μεταφορικού γραφείου. Τα σημεία 6.3.1.2 και 6.4.1.2 του παραρτήματος του κανονισμού (ΕΕ) αριθ. 185/2010 της Επιτροπής (4) προβλέπουν ότι η αρμόδια αρχή, ή ο ανεξάρτητος επικυρωτής που ενεργεί για λογαριασμό της, λαμβάνει υπόψη εάν ο αιτών για απόκτηση της ιδιότητας του εγκεκριμένου μεταφορικού γραφείου ή του γνωστού αποστολέα είναι κάτοχος πιστοποιητικού AEO.

               (3)

               Από την πρακτική εφαρμογή τόσο της τελωνειακής νομοθεσίας που διέπει το καθεστώς ΑΕΟ όσο και της αεροπορικής νομοθεσίας που διέπει τα εγκεκριμένα μεταφορικά γραφεία και τους γνωστούς αποστολείς, προκύπτει ότι η ισχύουσα αναγνώριση μεταξύ των προγραμμάτων δεν είναι επαρκής για την εξασφάλιση της μεγαλύτερης δυνατής συνέργειας μεταξύ των διαφόρων προγραμμάτων ασφάλειας. Οι απαιτήσεις ασφάλειας τόσο για το πρόγραμμα ασφάλειας των αερομεταφορών που αφορούν τα εγκεκριμένα μεταφορικά γραφεία και τους γνωστούς αποστολείς, όσο και για το τελωνειακό πρόγραμμα ΑΕΟ είναι ισοδύναμες σε τέτοιο βαθμό ώστε τα δύο προγράμματα να μπορούν να εναρμονιστούν περαιτέρω.

               (4)

               Η περαιτέρω εναρμόνιση των δύο προγραμμάτων όσον αφορά το ισότιμο επίπεδο αναγνώρισης, συμπεριλαμβανομένης της απαιτούμενης ανταλλαγής πληροφοριών, είναι απαραίτητη προκειμένου να μειωθεί ο διοικητικός φόρτος για τον σχετικό οικονομικό κλάδο και τις κρατικές αρχές (τόσο τις τελωνειακές αρχές όσο και τις αρχές πολιτικής αεροπορίας), ενισχύοντας παράλληλα περαιτέρω το τρέχον επίπεδο ασφάλειας.

               (5)

               Η τροποποίηση του κανονισμού (ΕΟΚ) αριθ. 2454/93 είναι απαραίτητη προκειμένου να επικαιροποιηθούν οι παραπομπές στην ισχύουσα νομοθεσία στον τομέα των αερομεταφορών, να συμπεριληφθεί η αναγνώριση της ιδιότητας του γνωστού αποστολέα και η συνάφειά της με τον ΑΕΟ, να οριοθετηθεί το πεδίο εφαρμογής της αναγνώρισης των κοινών απαιτήσεων μεταξύ των αντίστοιχων προγραμμάτων και να καταστεί δυνατή η απαραίτητη ανταλλαγή πληροφοριών μεταξύ των τελωνειακών αρχών και των αρχών πολιτικής αεροπορίας.

               (6)

               Ως εκ τούτου, ο κανονισμός (ΕΟΚ) αριθ. 2454/93 πρέπει να τροποποιηθεί αναλόγως.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΟΚ) αριθ. 2454/93 τροποποιείται ως εξής:

               1)

               Το άρθρο 14ια τροποποιείται ως εξής:

                           α)

                           Στην παράγραφο 2, το στοιχείο β) αντικαθίσταται από το ακόλουθο κείμενο:

                                       «β)

                                       να είναι εγκεκριμένο μεταφορικό γραφείο, όπως ορίζεται στο άρθρο 3 του κανονισμού (ΕΚ) αριθ. 300/2008 του Ευρωπαϊκού Κοινοβουλίου και του Συμβουλίου (5) (“εγκεκριμένο μεταφορικό γραφείο”) και να πληροί τις απαιτήσεις που ορίζονται στον κανονισμό (ΕΕ) αριθ. 185/2010 της Επιτροπής (6).

                              (5)  ΕΕ L 97 της 9.4.2008, σ. 72."

                              (6)  ΕΕ L 55 της 5.3.2010, σ. 1.»·"

                           β)

                           Στην παράγραφο 2, προστίθεται το ακόλουθο εδάφιο:
                           «Εάν η αεροπορική εταιρεία είναι εγκεκριμένο μεταφορικό γραφείο, οι προϋποθέσεις που προβλέπονται στην παράγραφο 1 θεωρείται ότι πληρούνται σε σχέση με τις εγκαταστάσεις και τις πράξεις για τις οποίες ο αιτών απέκτησε την ιδιότητα του εγκεκριμένου μεταφορικού γραφείου, στο μέτρο που οι προϋποθέσεις για τη χορήγηση της ιδιότητας του εγκεκριμένου μεταφορικού γραφείου είναι οι ίδιες ή αντίστοιχες με εκείνες που προβλέπονται στην παράγραφο 1.».

                           γ)

                           Η παράγραφος 3 αντικαθίσταται από το ακόλουθο κείμενο:
                           «3.   Εάν ο αιτών είναι εγκατεστημένος στο τελωνειακό έδαφος της Κοινότητας και είναι εγκεκριμένο μεταφορικό γραφείο ή γνωστός αποστολέας όπως ορίζεται στο άρθρο 3 του κανονισμού (ΕΚ) αριθ. 300/2008 και πληροί τις απαιτήσεις που προβλέπονται στον κανονισμό (ΕΕ) αριθ. 185/2010, οι προϋποθέσεις που προβλέπονται στην παράγραφο 1 θεωρείται ότι πληρούνται σε σχέση με τις εγκαταστάσεις και τις πράξεις για τις οποίες ο αιτών απέκτησε την ιδιότητα του εγκεκριμένου μεταφορικού γραφείου ή του γνωστού αποστολέα στον βαθμό που οι προϋποθέσεις για τη χορήγηση της ιδιότητας του εγκεκριμένου μεταφορικού γραφείου ή του γνωστού αποστολέα είναι οι ίδιες ή αντίστοιχες με εκείνες που προβλέπονται στην παράγραφο 1.».

               2)

               Στο άρθρο 14κγ προστίθεται η ακόλουθη παράγραφος 4:
               «4.   Η τελωνειακή αρχή έκδοσης κοινοποιεί αμέσως στην αρμόδια εθνική αρχή που είναι υπεύθυνη για την ασφάλεια της πολιτικής αεροπορίας, τις ακόλουθες ελάχιστες πληροφορίες σχετικά με την ιδιότητα του εγκεκριμένου οικονομικού φορέα που έχει στη διάθεσή της:

                           α)

                           το πιστοποιητικό ΑΕΟ — ασφάλεια και προστασία (AEOS) και το πιστοποιητικό ΑΕΟ — τελωνειακές απλουστεύσεις/ασφάλεια και προστασία (AEOF) που περιλαμβάνουν το όνομα του κατόχου του πιστοποιητικού και, κατά περίπτωση, την τροποποίηση ή την ανάκληση ή την αναστολή της ιδιότητας του εγκεκριμένου οικονομικού φορέα, καθώς και τους σχετικούς λόγους·

                           β)

                           πληροφορίες σχετικά με το κατά πόσον οι συγκεκριμένες εγκαταστάσεις έχουν επιθεωρηθεί από τις τελωνειακές αρχές, την ημερομηνία της τελευταίας επιθεώρησης και τον σκοπό της (διαδικασία έγκρισης, επαναξιολόγηση, παρακολούθηση)·

                           γ)

                           τυχόν επαναξιολογήσεις των πιστοποιητικών AEOS και AEOF και τα αποτελέσματά τους.

                     Οι εθνικές τελωνειακές αρχές, σε συμφωνία με την κατάλληλη εθνική αρχή που είναι αρμόδια για την ασφάλεια της πολιτικής αεροπορίας, θεσπίζουν λεπτομερείς ρυθμίσεις για την ανταλλαγή πληροφοριών που αναφέρονται στο πρώτο εδάφιο, οι οποίες δεν καλύπτονται από το ηλεκτρονικό σύστημα πληροφοριών και επικοινωνίας που αναφέρεται στο άρθρο 14κδ, το αργότερο έως την 1η Μαρτίου 2015.
               Οι αρμόδιες για την ασφάλεια της πολιτικής αεροπορίας εθνικές αρχές οι οποίες χειρίζονται τις σχετικές πληροφορίες τις χρησιμοποιούν αποκλειστικά για τους σκοπούς των σχετικών προγραμμάτων εγκεκριμένου μεταφορικού γραφείου ή γνωστού αποστολέα και εφαρμόζουν τα κατάλληλα τεχνικά και οργανωτικά μέτρα για να διασφαλιστεί η ασφάλεια των πληροφοριών αυτών.».

               3)

               Στο άρθρο 14κδ παρεμβάλλεται η ακόλουθη παράγραφος 2α:
               «2α.   Κατά περίπτωση, ιδίως όταν η ιδιότητα του εγκεκριμένου οικονομικού φορέα θεωρείται ως βάση για τη χορήγηση έγκρισης ή αδειών ή διευκολύνσεων στο πλαίσιο άλλης νομοθεσίας της Ένωσης, η πρόσβαση στις πληροφορίες που αναφέρονται στα σημεία α) και γ) του άρθρου 14κγ παράγραφος 4, μπορεί να χορηγείται και στην αρμόδια εθνική αρχή που είναι υπεύθυνη για την ασφάλεια της πολιτικής αεροπορίας.».

               4)

               Το παράρτημα 1Γ τροποποιείται ως εξής:

                           α)

                           Ο τίτλος του πλαισίου 15 αντικαθίσταται από το ακόλουθο κείμενο:

                           β)

                           Ο τίτλος των επεξηγηματικών σημειώσεων για τη θέση 15 αντικαθίσταται από το ακόλουθο κείμενο:

                                       «15.

                                       Ήδη χορηγηθείσες απλουστεύσεις ή διευκολύνσεις, πιστοποιητικά που αναφέρονται στο άρθρο 14ια παράγραφος 4 και/ή ιδιότητα εγκεκριμένου μεταφορικού γραφείου ή γνωστού αποστολέα που αποκτάται όπως αναφέρεται στο άρθρο 14ια παράγραφοι 2 και 3».

                           γ)

                           Οι επεξηγηματικές σημειώσεις του πλαισίου 15 αντικαθίστανται από τις ακόλουθες:
                           «Σε περίπτωση που έχουν ήδη χορηγηθεί απλουστεύσεις, αναγράφεται το είδος της απλούστευσης, το σχετικό τελωνειακό καθεστώς και ο αριθμός αδείας.Το σχετικό τελωνειακό καθεστώς αναγράφεται χρησιμοποιώντας τα γράμματα στους τίτλους στηλών (Α έως Κ) που αναφέρονται σε τελωνειακά καθεστώτα στον πίνακα του παραρτήματος 37 τίτλος I σημείο Β.
                           Στις περιπτώσεις του άρθρου 14ια παράγραφοι 2 και 3, αναγράφεται η ιδιότητα που αποκτήθηκε:εγκεκριμένο μεταφορικό γραφείο ή γνωστός αποστολέας και ο αριθμός του πιστοποιητικού.
                           Σε περίπτωση που ο αιτών είναι κάτοχος ενός ή περισσότερων πιστοποιητικών από τα αναφερόμενα στο άρθρο 14ια παράγραφος 4, αναγράφεται το είδος και ο αριθμός του ή των πιστοποιητικών.».

         Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Αυγούστου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 302 της 19.10.1992, σ. 1.

      (2)  Κανονισμός (ΕΚ) αριθ. 300/2008 του Ευρωπαϊκού Κοινοβουλίου και του Συμβουλίου, της 11ης Μαρτίου 2008, για τη θέσπιση κοινών κανόνων στο πεδίο της ασφάλειας της πολιτικής αεροπορίας και την κατάργηση του κανονισμού (ΕΚ) αριθ. 2320/2002 (ΕΕ L 97 της 9.4.2008, σ. 72).

      (3)  Κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα (ΕΕ L 253 της 11.10.1993, σ. 1).

      (4)  Κανονισμός (ΕΕ) αριθ. 185/2010 της Επιτροπής, της 4ης Μαρτίου 2010, σχετικά με τον καθορισμό λεπτομερών μέτρων εφαρμογής των κοινών βασικών προτύπων ασφάλειας των αερομεταφορών από έκνομες ενέργειες (ΕΕ L 55 της 5.3.2010, σ. 1).